Hlina, Alojz, poslanec NR SR (2013-10-16):
Vážený pán predsedajúci, vážený pán minister, vážení kolegovia, vážení občania, poviem pravdu, ja som to považoval za vybavené, že táto hlúposť sem nepríde. Preto som sa nepripravoval. Keby som bol vedel, že táto hlúposť sem príde, tam vám garantujem, že by som sa bol mimoriadne zodpovedne pripravil. Takto som si len narýchlo spravil prípravu. Ale potom už je to ako v tej reklame, že tu už nikto nič negarantuje? Však bolo jedno vyhlásenie v najpočúvnejších televíznych správach, že toto sem nepríde. A zrazu to tu je. Ja už neviem, komu a čomu sa dá veriť. Čo si dokazujete, že niekto povedal, že stiahni to rýchlo? Však to je taká hlúposť. A niekto povedal, nie, just to tam zanesieš. Kto vás sem s tým výrokom poslal. Pán minister, trošku hrdosti by ste mali mať. Veď to je proste dosť úbohé. (Hlas z pléna.) Práveže som počúval. Prosím vás pekne, tuto rozum stojí. Normálne, vážení, toto nemá význam. Keď bude strieľať v Tatrách v hoteloch Širokého a J&T Dom Pérignon, tak viete, kto sa im na to poskladá, ľudia? My, vy, vo Svidníku, v Medzilaborciach, v Hriňovej, v Skalici, nezamestnaní, chudobní. Dôchodcovia sa skladajú na Dom Pérignon, ktorý bude strieľať na Silvestra v Tatrách. A tento to sem doniesol, tento minister dopravy to sem doniesol. Oni to sem doniesli, ja so písal blog, či to myslia vážne. Fakt, ľudia, by ste neverili, oni to sem fakt doniesli. Oni fakt prišli s tým, že ten Dom Pérignon tým Rusom a Arabom, tí síce nepijú, tak ja neviem, v Piešťanoch čo im ponúknu, takže zaplatíme. Oni fakt sem s tým prišli. Prosím vás pekne, ak ideme súťažiť o najväčšiu hlúposť, ktorú sem kedy kto doniesol, pán minister, u mňa ste v ratingu AAA. Alebo ako sa to píše? Viete, v absolútnom vyjadrení to nie je veľa peňazí z pohľadu toho, o akých peniazoch sa v tejto sále rozhoduje. Ale je to princíp. V tomto ide o princíp. Tu nejde ani o tie ungefähr dva milióny eur, ale o princíp, čo si ešte dovolíte, na čo sa ešte ulakomíte. Tu, viete, sú ľudia, ktorí robia veľké dealy, deal taký, že mentálna kapacita niektorých z nás nestačí si to predstaviť, o aké peniaze tam ide. Prosím vás o trošku hrdosti, nezbierate omrvinky, veď niečo nechajte aj iným, preboha. Však sa ulakomíte ešte aj na ten benzín do helikoptéry, aby ste tým chlapcom, vie o tom svoje popradské letisko, ktorí tam pristáli, ešte aj na ten benzín sa skladali, tí dôchodcovia, že tie náklady stúpajú? Naozaj ešte s tým si dovolíte sem prísť? Nepovedia jedno, na SPP sme urobili dosť peňazí, nechajme to tak, neprovokujme? Nepovedal vám nejaký marketér alebo nejaký analytik, aby ste neprovokovali, preboha? Alebo ste už v takom švungu, že si poviete, prosím vás, nám tu prejde všetko? Nikto vám tam nehlesol slabým hláskom, toto už je moc, po SPP ešte tam donesieš túto hlúposť? To nikto nepovedal? Pre nás je to dobre, vážení, lebo verím, že už ľudia si to uvedomia, že sa skladajú na Dom Pérignon. Ja to nepijem, ale som to naschvál pozrel, to je jedno z najdrahších šampanských, aké existuje. A asi v Tatrách v hoteloch u vašich kamarátov sa pije dosť, tak na to najdrahšie šampanské tým Rusom sa my tu skladáme. A vy ste to sem doniesli. Len to musíme využiť, lebo robia chyby, oni sú v takom švungu, že to sem doniesli. A ešte pán minister klamal. Aj právnické ESO strany SMER klamalo. A tomu sa nečudujeme. Ale, prosím vás pekne, ja mám tu, počkajte, aby mi to nezhaslo, Zväz cestovného ruchu, tlačovú správu zo dňa 29. septembra. Hovorí (nadpis toho článku), Zväz cestovného ruchu chce skôr podporu domáceho turistu než dotácie pre vízových hostí. A vy si myslíte, že my nevieme čítať? Vy možno si myslíte, že my sme tu všetci hlúpi. Však ja viem, že veľa z tých, ktorí vám fandia, sú takí, ale, prosím vás, tak vybavte ešte, že TASR nedá tú správu, viete, že to nezverejnia. Ale to tu nie je. Veď normálne na internete môžem vám to ukázať, môžete si to pozrieť. A pán minister sem príde, povie, že Zväz cestovného ruchu s tým súhlasí a mopslík zabrechá to isté. To je presne tá úbohosť, do ktorej sme my sa tu dopracovali a v ktorej vy tu normálne pracujete, a ešte sa utešujete, akí ste chytrí. Ak je niečo hlúposť tak to je to. Podporovať cestovný, na rozdiel od iných niečo o tom viem. Je to taká megahlúposť, že väčšiu už nemôžete vymyslieť. Ja by som sa rád zúčastnil procesu tvorby takýchto hlúpostí, lebo pri tom procese tvorby tejto hlúposti musí prebehnúť nejaký postup, nejaký systém, ako sa k tomu dopracujeme. By som chcel vidieť tie tváre, chcel by som vidieť toho lobistu, ktorý povie, zadefinuje, z čoho to treba vytiahnuť, musí povedať, že tam sú tie peniaze, potom, ako to vieme upratať. Rád by som sa toho niekedy zúčastnil. A viete, niekedy mi aj reč dochádza. Poviem meritórne k tomu. Ak ste sa rozhodli, že budete zo štátneho rozpočtu platiť bohatým Rusom, budeme dotovať Dom Pérignon, a keď ho budú strieľať v Jasnej a v Tatrách, tak, prosím vás, pekne nerobte to. Naozaj to nerobte, lebo potom je nová jediná možnosť. Ja tým ľuďom poviem, ktorí trú biedu a trú ju, by ste tomu neverili, ja viem, že vy to neviete, ale trú ju, že nech sa na toho Silvestra alebo aj iný deň pre ten Kempinski, a to sa vám nepoďakujú chlapci, keď to Hlina urobí, a Hlina je taký blázon, že to urobí, im dva autobusy tých ľudí, ktorí sa im skladajú na ten Dom Pérignon, prídu vykrikovať, že my sme vám ten Dom Pérignon platiť nechceli. Dajte to sem, ja viem, že môžete kontrovať, ako sa máte brániť, akú dostaneš, takú vráť. Prosím vás, že ste vy v sebe nabrali tú drzosť, že vy sem ste prišli, tak ja vám hovorím presne to, aké sú naše možnosti, lebo vy máte tie hlasy. Ja viem, že vám tu Števo Gašparovič za to zahlasuje. Ja viem, že síce jemu sa víno nepredá, ale on za to zahlasuje. To je tá úbohosť, to je presne to. Ako sa máme brániť? Ja za seba poviem, keď sa niekto pridá, budem rád, že sa to nedá vylúčiť, že tí ľudia sa prídu sťažovať tam k tým Rusom, ktorí si ako chudáci budú kukať, o čo ide, s tým, že, prosím vás, ale my sme vám ten Dom Pérignon fakt nechceli platiť, fakt. Keby niekto chcel podporiť cestovný ruch, prosím vás pekne, viete, koľko je steny škriabajúcich nosom, zem ryjúcich prevádzkovateľov malých penziónov, malých hotelíkov, ktorí proste sa trápia, chcú celý Zuberec prerobený, izby, neviem čo, chudáci zatepľujú, okná si dajú vyrobiť, do Poľska utekajú, aby to mali lacnejšie? No žijeme tu ťažko, nie ako Hviezdoslav, kde dostali 80 miliónov nenávratnú. Ja poznám špeciálne Zuberec, ťažko sa tam žije. No však im pomôžte. Ale to je jednoduchý návrh, ak dokážu pre noc u nich ubytovať nejakú rodinu, vnútorný trh zo Slovenska, tá to vydeklaruje, tak budúci rok zrovna u nich, a ešte aj budete mať ďalší efekt, tí ľudia sa budú snažiť, aby boli spokojní, tak im dáte zľavu na ten ďalší pobyt 35 eur. To nenapadlo u tých lobistov nikoho? Koho by zaujímal nejaký prevádzkovateľ v Zuberci? Ja to viem, len, prosím vás, majte úctu k tomu, že tu sú ľudia, ktorí rozmýšľajú, naozaj, že naozaj povedia, že je určitá hranica. Za tú nepôjdem, však nenechám zo seba robiť blázna. Prosím vás, ak chcete vydať dva milióny eur na podporu cestovného ruchu, tak nech to nie je pre bohatých Rusov, ktorí budú piť Dom Pérignon v Kempinski vo Vysokých Tatrách, pomôžte tým, ktorí to naozaj potrebujú, podporte domáci cestovný ruch, podporte tých, ktorí povedia, že nepôjdu do Egypta, tak kto by tam už teraz šiel. Využite tú šancu, že možno budú teraz nalomení, či naozaj to v Zuberci a v Nízkych a Vysokých, to už je jedno, kde to bude, si to nevyskúšajú. Podporte ich, povedzte im, dajte im udičku, navnaďte ich, choďte, zoberte si pokladničný blok a keď pôjdete na rok znova, tak by ste neverili, tento štát aký je, dá vám štát 35 eur. Verte, že ľudia budú nad tým rozmýšľať, verte, že pomôžete. Pomôžete tým, ktorí do toho penziónu prídu, nie chlapcom, aby mali na benzín do helikoptéry. Čo k tomu ešte povedať. Ja poviem takú poznámku. To je taký cit pre politiku, čo to je, cit pre sociálne, schopnosť empatie, že vnímam? Viete, vy niektorí ho nemáte. Toto sem donesiete, váš predseda mandátového a imunitného výboru chodí základné potraviny nakupovať do Rakúska, viete, politik v jednej krajine nemôže ísť, v zásade, nieže by nemohol ísť, že by mu to niekto zakazoval, je to politicky nevhodné, do druhej krajiny kupovať základné potraviny trebárs ako vaša manželka a ešte to komentovať, že tam sú čistejšie. Viete, to je presne to, tá neschopnosť toho, čo som, kto som. Ak som politik, tak robím tak, aby u nás tie potraviny boli kvalitnejšie, čistejšie a neviem čo. Robte to tak, a nie tak, že ja, pani ministrová, chodím tam alebo tam. To je tá neschopnosť, to je tá úbohosť, prosím vás, len ja neviem dokedy a koľko ešte chcete skúšať trpezlivosť ľudí v tejto krajine, s čím ešte sem prídete. Vy máte schopnosť sem prísť už nie tak, že sekundárne sa to ku tým chlapcom dostane. Ale vy máte schopnosť sem prísť a povedať, načo sa zdržiavať, načo to komplikovať, vážení, toľko ešte ušetrite, 50 eur ročne každý musí poslať, ani tam nechoďte, však musí chyžná upratovať. Nie, ani tam nechoďte, len to pošlite. Vy ste to schopný sem prísť doniesť. A ešte sa tak akože začujete, že by niekto mal s tým nejaký problém. Pán minister, neviem, ako vám to mám povedať. Nerobte to, nezahrávajte sa s tým. Načo to pokúšate? Načo španujete tú tetivu, keď vám to už nikto tam nepovie. Dôjdete sem s takou megahlúposťou. A ešte znásilníte, normálne znásilníte svojich ľudí, lebo tu máte aj takých, ktorí rozmýšľajú. A oni chudáci na ten signál budú musieť za to zahlasovať. Ešte si ich zlomíte. Vy ich ešte budete veľakrát potrebovať, ich budete lámať. Načo ich míňate na takejto hlúposti. Tým si potrebujete dokázať to ego alebo niekoho ego, kto vás sem poslal, keď ste na prvý raz zadefinovali, že to proste bol taký úlet a napriek tomu just sem pôjdeme? To si chcete na tomto vyvinúť? Nie je to škoda pre vás? Budete to ešte v inom potrebovať. A už keď vy na to nepočúvate, tak vašich šéfov by som sa spýtal na tie 2 milióny eur, tú zlobu a tú komunikačnú skratku, že načo štát sa skladá, áno, je to na drahé šampanské pre ruských turistov v hoteloch J&T, či vám to za to stojí. To je komunikačná skratka. Takto to treba ľuďom povedať. A ono je to, žiaľ, nieže vymyslené, nieže hyperbolizované, ale pravda. Ono je to naozaj pravda. Prosím vás, podporte tých chudákov, čo sa natrápili. Nazháňali sami často Tatrancom obilie, celé podkrovie, sami si ho nazháňali v Baumaxe, dali si pred dom voľné kvartéry. Pomôžte im. Im vymyslite niečo. Ste tu nielen pre tých vašich, ale aj pre tých. Aj tým sem-tam hoďte nejakú kosť, prosím vás, však ste ich nakŕmili nadlho, dali ste im SPP, tak hoďte malú kosť týmto ľuďom, hoďte ju. Ďakujem.